CELEX: 32019R0463
Language: sl
Date: 2019-01-30 00:00:00
Title: Delegirana uredba Komisije (EU) 2019/463 z dne 30. januarja 2019 o spremembi Uredbe (EU) 2015/2365 Evropskega parlamenta in Sveta glede seznama izvzetih subjektov (Besedilo velja za EGP.)

22.3.2019   
               
               
                  SL
               
               
                  Uradni list Evropske unije
               
               
                  L 80/16
               
            
         DELEGIRANA UREDBA KOMISIJE (EU) 2019/463
         z dne 30. januarja 2019
         o spremembi Uredbe (EU) 2015/2365 Evropskega parlamenta in Sveta glede seznama izvzetih subjektov
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2365 Evropskega parlamenta in Sveta z dne 25. novembra 2015 o preglednosti poslov financiranja z vrednostnimi papirji in ponovne uporabe (1) ter zlasti člena 2(4) Uredbe,
         ob upoštevanju naslednjega:
         
                     (1)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji. Pogodbi se bosta za Združeno kraljestvo prenehali uporabljati z dnem začetka veljavnosti sporazuma o izstopu, sicer pa dve leti po navedenem uradnem obvestilu, razen če Evropski svet po dogovoru z Združenim kraljestvom soglasno ne sklene, da se to obdobje podaljša.
                  
               
                     (2)
                  
                  
                     Sporazum o izstopu, kot so ga oblikovali pogajalci, vsebuje ureditve za uporabo določb prava Unije za Združeno kraljestvo in v njem po datumu, ko se bosta Pogodbi prenehali uporabljati za Združeno kraljestvo. Če navedeni sporazum začne veljati, se bo Uredba (EU) 2015/2365, vključno z izvzetjem iz člena 2(2)(a) navedene uredbe, za Združeno kraljestvo in v njem uporabljala v prehodnem obdobju v skladu z navedenim sporazumom in se bo prenehala uporabljati ob koncu navedenega obdobja.
                  
               
                     (3)
                  
                  
                     Izstop Združenega kraljestva iz Unije brez sprejetja posebnih določb bi povzročil, da se izvzetje za članice Evropskega sistema centralnih bank (ESCB) in druge organe držav članic, ki opravljajo podobne funkcije, ter druge javne organe Unije, katerih naloga je upravljanje javnega dolga ali posredovanje pri tem upravljanju, iz člena 2(2)(a) Uredbe (EU) 2015/2365 ne bo več uporabljalo za centralno banko in druge organe Združenega kraljestva, ki opravljajo podobne funkcije, in za druge javne organe, katerih naloga je upravljanje javnega dolga v Združenem kraljestvu ali posredovanje pri tem upravljanju.
                  
               
                     (4)
                  
                  
                     Komisija je opravila oceno mednarodne obravnave centralnih bank in javnih organov, katerih naloga je upravljanje javnega dolga ali posredovanje pri tem upravljanju, v skladu z zakoni, ki se bodo v zvezi s posli financiranja z vrednostnimi papirji uporabljali v Združenem kraljestvu po njegovem izstopu Unije, in svoje ugotovitve predstavila Evropskemu parlamentu in Svetu.
                  
               
                     (5)
                  
                  
                     Komisija je v svoji oceni ugotovila, da bi morali biti centralna banka in javni organi Združenega kraljestva, katerih naloga je upravljanje javnega dolga ali posredovanje pri tem upravljanju, izvzeti iz obveznosti poročanja iz člena 4 in zahtev glede preglednosti ponovne uporabe iz člena 15 Uredbe (EU) 2015/2365.
                  
               
                     (6)
                  
                  
                     Organi Združenega kraljestva so dali zagotovila glede statusa, pravic in obveznosti članic ESCB, vključno z namero, da članicam ESCB in drugim organom držav članic, ki opravljajo podobne funkcije, ter drugim javnim organom Unije, katerih naloga je upravljanje javnega dolga ali posredovanje pri tem upravljanju, podelijo izvzetje, primerljivo z izvzetjem člena 2(2) Uredbe (EU) 2015/2365.
                  
               
                     (7)
                  
                  
                     Posledično bi bilo treba centralno banko Združenega kraljestva in druge organe, ki opravljajo podobne funkcije, ter druge javne organe, katerih naloga je upravljanje javnega dolga ali posredovanje pri tem upravljanju v Združenem kraljestvu, vključiti na seznam izvzetih subjektov iz Uredbe (EU) 2015/2365.
                  
               
                     (8)
                  
                  
                     Uredbo (EU) 2015/2365 bi bilo zato treba ustrezno spremeniti.
                  
               
                     (9)
                  
                  
                     Komisija bo še naprej redno spremljala obravnavo centralnih bank in javnih organov, izvzetih iz obveznosti poročanja ter zahtev glede preglednosti ponovne uporabe, ki so določeni v seznamu iz člena 2(2) Uredbe (EU) 2015/2365. Navedeni seznam se lahko posodobi glede na razvoj regulativnih ureditev v teh tretjih državah ter ob upoštevanju vseh zadevnih novih virov informacij. Na podlagi takšne ponovne ocene se lahko določene tretje države črtajo s seznama izvzetih subjektov.
                  
               
                     (10)
                  
                  
                     Ta uredba bi morala začeti veljati čim prej in bi se morala začeti uporabljati dan po tem, ko se Uredba (EU) 2015/2365 preneha uporabljati za Združeno kraljestvo in v njem –
                  
               SPREJELA NASLEDNJO UREDBO:
         
            Člen 1
            V členu 2(2) Uredbe (EU) 2015/2365 se doda naslednja točka (c):
            
               
                           „(c)
                        
                        
                           centralno banko in druge organe, ki opravljajo podobne funkcije, ter druge javne organe, katerih naloga je upravljanje javnega dolga ali posredovanje pri tem upravljanju v Združenem kraljestvu Velike Britanije in Severne Irske.“
                        
                     
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporabljati se začne dan po tem, ko se Uredba (EU) 2015/2365 preneha uporabljati za Združeno kraljestvo in v njem.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. januarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 337, 23.12.2015, str. 1.